b'\n_START_ARTICLE_\nVM i sjakk 1889\n_START_SECTION_\nStyrkeforholdet f\xc3\xb8r matchen\n_START_PARAGRAPH_\nSteinitz hadde allerede lenge v\xc3\xa6rt regnet for verdens sterkeste spiller, men fikk f\xc3\xb8rst en offisiell tittel, da han vant den f\xc3\xb8rste matchen om verdensmesterskapet mot Johannes Zukertort i 1886. _NEWLINE_Tsjigorin hadde i 1880-\xc3\xa5rene v\xc3\xa6rt regnet blant verdens sterkeste spillere og hadde blant annet et godt tak p\xc3\xa5 Steinitz i deres innbyrdes m\xc3\xb8ter med en score p\xc3\xa5 3-1 f\xc3\xb8r denne match. Han ble regnet for den siste romantiker i sjakken med en angripende spillestil \xc3\xa0 la Adolf Anderssen og Paul Morphy, mens Steinitz personlig hadde endret sjakkens utvikling mot en mer posisjonell spillestil, som vant mange partier, men ikke publikums hjerter. _NEWLINE_Veddem\xc3\xa5lene f\xc3\xb8r matchen viste, at Steinitz var klar favoritt: 52\xc2\xa0000 dollar var blitt satt p\xc3\xa5 den regjerende mester og kun 900 dollar p\xc3\xa5 Tsjigorin.'